O‘zbekistonda o‘rmondan foydalanishni nazorat qilish va buning uchun to‘lov undirish tartibi to‘g‘risidagi nizom qabul qilindi. Hujjat Vazirlar Mahkamasining “O‘simlik dunyosi obektlaridan foydalanishni yanada takomillashtirish chora-tadbirlari to‘g‘risida”gi qaroriga muvofiq qabul qilindi. Hujjatda o‘rmonlardan foydalanishni tartibga solish, uning resurslaridan oqilona, cheklangan miqdorda foydalanish, buning davlat tomonidan nazorat qilinishi tartibi belgilab berilgan.